สังคมข่าวหุ้น
*ดัชนีตลาดหุ้นไทยปิดระดับ 1,593.28 จุด ลดลง 27.69 จุด มูลค่าซื้อขาย 76,698.83 ล้านบาท ในสัปดาห์นี้ยังต้องจับตางบไตรมาส 3/2562 รวมถึงการประชุมธนาคารกลางสหรัฐ (เฟด) กรณีการแยกตัวของอังกฤษออกจากสหภาพยุโรป (Brexit)
27 ต.ค. 2562

สโนว์แมน
*ดัชนีตลาดหุ้นไทยปิดระดับ 1,593.28 จุด ลดลง 27.69 จุด มูลค่าซื้อขาย 76,698.83 ล้านบาท ในสัปดาห์นี้ยังต้องจับตางบไตรมาส 3/2562 รวมถึงการประชุมธนาคารกลางสหรัฐ (เฟด) กรณีการแยกตัวของอังกฤษออกจากสหภาพยุโรป (Brexit)
*วันนี้ HMPRO แจ้งงบไตรมาส 3/2562 คาดโชว์กำไรสุทธิ 1,530 ล้านบาท เติบโต 12% คาดอัตรากำไรขั้นต้นเพิ่มขึ้นเป็น 26.80% เนื่องจากการเพิ่มประสิทธิภาพการดำเนินงาน และเพิ่มสัดส่วนสินค้าเฮาส์แบรนด์ (House brand) ที่มีอัตรากำไรสูงขึ้น รวมถึงมีการขยายสาขาเพิ่ม มองทั้งปี 2562 จะมีกำไร 6,288 ล้านบาท เพิ่มขึ้น 12% จากที่มีการขยายสาขาอย่างต่ำปีละ 4-5 สาขา
*ล่าสุด SCC มีการปรับโครงสร้างธุรกิจเซรามิกในอินโดนีเซีย รวมการผลิตไว้โรงงานเดียว หวังบริหารต้นทุนให้มีประสิทธิภาพ รวมถึงช่วยเพิ่มประสิทธิภาพการดำเนินธุรกิจของ KIA บริษัทย่อยของ SCC ในธุรกิจซีเมนต์และผลิตภัณฑ์ก่อสร้าง นอกจากนี้วันนี้ยังจะมีการแจ้งงบไตรมาส 3/2562 ที่อาจจะมีกำไรลดลง ซึ่งราคาหุ้นน่าจะสะท้อนเรื่องงบไปแล้วจากการปรับตัวลดลงมาแล้วกว่า 3% วันที่ 25 ต.ค.ที่ผ่านมา
*หุ้น RBF ราคาล่าสุดอยู่ที่ 4.04 บาท แม้ว่าจะปรับตัวลงกว่า 7% มองว่าเป็นไปตามภาวะตลาดหุ้นที่ไม่ค่อยดี อย่างไรก็ตาม ราคาก็ยังเหนือราคาไอพีโอที่ 3.30 บาท เชื่อเป็นหุ้นที่มีอนาคต คาดมีผลประกอบการที่เติบโตอย่างต่อเนื่อง โดยปกติรายได้รวมจะเติบโตราว 6-8% ต่อปี จากการเป็นผู้ประกอบธุรกิจผลิตและจำหน่ายวัตถุที่ใช้เป็นส่วนผสมในอาหาร (Food Ingredients) ที่มีลูกค้าเป็นผู้ประกอบรายใหญ่ทั้งที่อยู่ในตลาดหุ้นและนอกตลาดหุ้น นอกจากนี้ บริษัทยังเป็นเจ้าของกรรมสิทธิ์ธุรกิจโรงแรม 2 แห่ง คือ โรงแรมไอบิส สไตล์ เชียงใหม่ และโรงแรมโนโวเทล ชุมพร บีช รีสอร์ท แอนด์ กอล์ฟ อย่างนี้ต้องดูกันยาว ๆ รับรองไม่ทำให้ผิดหวัง
*CKP ฉายแววผลประกอบการปีหน้าเติบโตแบบก้าวกระโดดจากโครงการโรงไฟฟ้าพลังน้ำไซยะบุรี สปป.ลาว ขนาดกำลังการผลิตติดตั้งรวม 1,285 เมกะวัตต์ จะ COD วันพรุ่งนี้ (29 ต.ค.) ถือเป็นโรงไฟฟ้าพลังน้ำชนิดฝายทดน้ำที่ใหญ่ที่สุดในเอเชียตะวันออกเฉียงใต้ คาดสร้างรายได้ประมาณ 13,000-14,000 ล้านบาทต่อปี และมีอัตรากำไรสุทธิราว 12-15% โดย CKP จะบุ๊กส่วนแบ่งกำไรจากบริษัทร่วม ตามสัดส่วนการถือหุ้นในโครงการโรงไฟฟ้าพลังน้ำไซยะบุรีที่ 37.50% นอกจากนี้โครงการดังกล่าวยังมี EGCO ถือหุ้นในสัดส่วน 12.50% ด้วย
*หุ้นน้องใหม่ไอพีโอ ACE ผู้ผลิตไฟฟ้าจากพลังงานหมุนเวียนรายใหญ่ เตรียมเข้าจดทะเบียนในตลาดหลักทรัพย์แห่งประเทศไทย ลุยโรดโชว์นักลงทุนรายย่อย วันที่ 31 ต.ค.นี้ เวลา 14.00-16.00 น. ณ ห้อง 601-602 ชั้น 6 อาคาร B ตลาดหลักทรัพย์ฯ พบผู้บริหาร “จิรฐา ทรงเมตตา” และ “ธนะชัย บัณฑิตวรภูมิ” ให้ข้อมูลที่แน่ ๆ ทำธุรกิจที่มีโรงไฟฟ้า COD แล้ว 13 โครงการ กำลังการผลิตติดตั้งรวม 211.18 MW และโรงไฟฟ้าใน Pipeline ได้แก่โครงการที่อยู่ระหว่างพัฒนา 19 โครงการ กำลังการผลิตติดตั้งรวม 200.29 MW และอยู่ระหว่างพิจารณาเข้าลงทุน 1 โครงการ กำลังการผลิตติดตั้ง 9.9 MW รวม 20 โครงการ กำลังการผลิตติดตั้งรวม 210.19 MW ซึ่งคาดว่าจะเติบโตเป็น 421.37 MW ภายในปี 2564 พร้อมตั้งเป้าหมายเพิ่มกำลังการผลิตติดตั้งรวมเป็นมากกว่า 1,000 MW ภายในปี 2567 ใครที่อยากได้ข้อมูลเพิ่มเติม ต้องไม่พลาดงานนี้
*ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 102 Mhz
*พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.